Un bărbat a fost ucis de trăsnet într-o localitate din județul Neamț.
Un bărbat de 84 de ani a fost lovit miercuri de trăsnet în localitatea Stejaru, comuna Pângărați, județul Neamț. Bătrânul a fost găsit sub un copac.
Potrivit ISU Neamț, bărbatul de 84 de ani a fost găsit decedat sub un copac în localitatea Stejaru.Pompierii au fost solicitați să intervină în sprijinul unui echipaj de la SAJ pentru a transporta o persoană care a fost surprinsă de trăsnet, la o distanță de aproximativ 4 kilometri față de drumul de acces.Medicul de pe ambulanță a constatat decesul bărbatului.Victima a fost preluată de un echipaj de la Serviciul de Medicină Legală.Mia multe localități din județul Neamț s-au aflat miercuri sub avertizare Cod roșu de averse, vijelii și descărcări electrice.